Tilbake i Danmark i 1762 ble han ingeniørkaptein ved de holsteinske fortifikasjoner og generaladjutant for generalfeltmarskalt . Ved opprettelsen i 1763 av et felles ingeniørkorps for alle riksdeler gikk han inn i dette. Til Norge kom han i 1772 som ingeniørmajor ved det norske ingeniørdetasjement, og fra 1773 også som økonomisjef ved Norges militære oppmåling, forløperen for Norges geografiske oppmåling. Fra 1780 var han direktør ved oppmålingen. I mellomtiden var han i 1775 blitt forfremmet til oberstløytnant av infanteriet, og i 1788 til generalmajor. Han fikk avskjed fra ingeniørkorpset i 1793 og døde ugift i Christiania i 1796. Han ble begravet fra Aker kirke.